Eša ezers

Eša ezersEša ezers/Ežezers Vietvārdu datubāze jeb Ežezers (arī Jēša ezers, Ješa ezers, Ješezers, Eža ezers) ir ezers Krāslavas novada Ezernieku un Andzeļu pagastos. Salām bagātākais ezers Latvijā un Baltijā.Uzsākts Igaunijas—Latvijas—Krievijas pārrobežu sadarbības projekts dabas izglītības attīstīšanai, dagda.lv. Atjaunots: .

Ezers un tā apkaime ļoti ainaviski. Ietilpst Rāznas dabas parkā. No 1999. līdz 2004. gadam pastāvēja dabas liegums "Ežezers", kas kopš 2006. gada novembra ir iekļauts Rāznas nacionālajā parkā.

Krasta līnijas garums — 39,5 km, kopā ar salu krasta līniju — vairāk nekā 50 km. Gultne akmeņaina, smilšaina, vietām 0,5 — 1 m biezs dūņu slānis. Krasti vietām lēzeni, vietām stāvi. Iztek Narūta — Daugavas baseinam piederīga upe. Konstatētas 18-24 sugu zivis, ezers ļoti produktīvs. Atpūtas bāze Šimanska pussalā.

Eitrofs ezers. Jau 1959. gadā veiktos pētījumos noskaidrots, ka vasarās ezera dziļākajās vietās ūdenī krasi samazinās skābekļa daudzums, toties ziemās skābekļa saturs dažādos dziļumos izlīdzinās.

 Eša ezera salas 
Ezerā ir 35 (41—45) salas ar kopējo platību 77,6 ha. Kopumā ezerā saskaitīti ap 70 salveidīgi veidojumi, taču aptuveni puse no tiem ir ar niedrēm un meldriem apauguši sēkļi. Vairums salu atrodas ezera ziemeļaustrumu daļā. Visas salas no 1977. gada līdz 1999. gadam veidoja botānisko liegumu "Ežezera salas". Lielākā sala — Lielā Lāča sala — 45 ha. Līdz 1970. gadiem uz šīs salas atradās apkaimē vecākā bez naglām būvētā viensēta.

Citas salas:

 Citi Eša ezera vietvārdi 
 Ostrovļanu pussala — sadala ezeru divās līdzīga izmēra daļās
 Pahatnieku pussala
 Šimanska (Kromonovas, Kromanovas) pussala
 Vecdomes līcis
 Zaķīšu pussala

 Atsauces 

 Ārējās saites 

 www.ezeri.lv datu bāze
 Ješa ezera 69 salas — mīts vai patiesība? J. Smaļinskis, Dabas un vēstures kalendārs 1998. gadam

Kategorija:Krāslavas novada ezeri
Kategorija:Ežezers
Kategorija:Ezernieku pagasts
Kategorija:Andzeļu pagasts
Kategorija:Latvijas dabas liegumi